दिल्ली : नरेला में निर्माणधीन भवन की 13 वीं मंजिल से लिफ्ट गिरी, 12 मजदूर घायल  
बाहरी-उत्तरी दिल्ली के नरेला में कंस्ट्रक्शन साइट पर हुआ हादसा
गुस्साए लोगों ने निर्माणाधीन भवन के कई फ्लैटों में तोड़फोड़ की
दिल्ली की मनसा देवी रोड पर डीडीए के फ्लैटों का निर्माण चल रहा है
घटना के बाद मजदूरों ने कंस्ट्रक्शन साइट पर विरोध जताया. मजदूरों का आरोप है कि सेफ्टी के लिहाज से किसी भी तरह की व्यवस्था नहीं होती, न ही उन्हें सुरक्षा उपकरण दिए जाते हैं. जूते और ग्लब्स भी नहीं मिलते हैं और अक्सर हादसे होते रहते हैं.
फिलहाल नरेला थाना पुलिस पूरे मामले की जांच में जुटी है और घायलों का इलाज जारी है. बहुमंजिला कंस्ट्रक्शन साइटों पर काम करने वाले मजदूरों को भी सेफ्टी के उपकरण नहीं दिए जाते, यह अपने आप में कई बड़े सवाल खड़े करता है.